ประกาศกระทรวงอุตสาหกรรม เรื่อง การเปลี่ยนแปลงเขต เขตอุตสาหกรรมทั่วไปนิคมอุตสาหกรรมราชบุรี

ประกาศกระทรวงอุตสาหกรรม
เรื่อง การเปลี่ยนแปลงเขต
เขตอุตสาหกรรมทั่วไป
นิคมอุตสาหกรรมราชบุรี[๑]
 

ตามที่ได้มีประกาศกระทรวงอุตสาหกรรม
เรื่อง การจัดตั้งเขตอุตสาหกรรมทั่วไป นิคมอุตสาหกรรมราชบุรี ลงวันที่ ๓ พฤศจิกายน
พ.ศ. ๒๕๔๐ กำหนดให้พื้นที่ตำบลคลองข่อย ตำบลบ้านสิงห์ ตำบลเจ็ดเสมียน และตำบลดอนทราย
อำเภอโพธาราม จังหวัดราชบุรี เป็นเขตอุตสาหกรรมทั่วไป ตามมาตรา ๓๖ (๑) แห่งพระราชบัญญัติการนิคมอุตสาหกรรมแห่งประเทศไทย
พ.ศ. ๒๕๒๒ นั้น

เนื่องจากภาวะเศรษฐกิจการลงทุนภาคอุตสาหกรรมมีแนวโน้มดีขึ้น
ประกอบกับรัฐบาลมีนโยบายสนับสนุนให้มีการพัฒนาภาคอุตสาหกรรม เห็นสมควรขยายพื้นที่นิคมอุตสาหกรรมราชบุรี

อาศัยอำนาจตามความในมาตรา
๕ และมาตรา ๓๖ วรรคสอง แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงอุตสาหกรรมจึงประกาศเปลี่ยนแปลงเขต
เขตอุตสาหกรรมทั่วไป นิคมอุตสาหกรรมราชบุรี โดยให้ยกเลิกแผนที่ท้ายประกาศกระทรวงอุตสาหกรรม
เรื่อง การจัดตั้งเขตอุตสาหกรรมทั่วไป นิคมอุตสาหกรรมราชบุรีลงวันที่ ๓ พฤศจิกายน พ.ศ.
๒๕๔๐ และให้ใช้แผนที่ท้ายประกาศนี้แทน

ทั้งนี้
ตั้งแต่บัดนี้เป็นต้นไป


ประกาศ ณ
วันที่ ๕ มกราคม พ.ศ. ๒๕๔๘
พงษ์ศักดิ์
รักตพงศ์ไพศาล
รัฐมนตรีว่าการกระทรวงอุตสาหกรรม
[เอกสารแนบท้าย]

๑.
แผนที่ท้ายประกาศกระทรวงอุตสาหกรรม เรื่อง การเปลี่ยนแปลงเขต เขตอุตสาหกรรมทั่วไป นิคมอุตสาหกรรมราชบุรี

(ดูข้อมูลจากภาพกฎหมาย)




























ฐิติพงษ์/ผู้จัดทำ
๒๑ มิถุนายน
๒๕๔๘

ปิยะธิดา/ปรับปรุง
๒๘ สิงหาคม ๒๕๖๑




[๑] ราชกิจจานุเบกษา
เล่ม ๑๒๒/ตอนพิเศษ ๑๓ ง/หน้า ๑๕/๑๖ กุมภาพันธ์ ๒๕๔๘